Der bliver lige nu kastet med politisk mudder i Aalborg Byråd, efter forhandlinger om et bredt budgetforlig tidligere torsdag brød sammen.

Det Konservativ Folkepartis gruppeformand, Thomas Krarup, mener, partiet er blevet bedt om at gå fra forhandlingerne, efter stor uenighed omkring fremtidens grundskyldspromille. Men ifølge Det Radikale Venstres Daniel Nyboe-Andersen blev de konservative ikke bedt om at gå - tværtimod, blev såvel Det Konservative Folkeparti som Venstre opfordret til at blive. Venstre har omkring middagstid også forladt forhandlingsbordet, da man ikke kunne nå til enighed omkring fremtidens dækningsbidrag. Nu skriver Socialdemokraternes borgmester-kandidat, Thomas Kastrup-Larsen på sin Facebook-profil, at "Venstre har netop forladt budgetforhandlingerne alene for at vi ikke vil være med til at nedsætte erhvervsskatterne i Aalborg Kommune. Så meget for de ældre og alt det andet Venstre har fremført. Det mente de så ikke alligevel! Tankevækkende".